***Návrh VZN vyvesený na úradnej tabuli obce Zemplínsky Branč dňa: 25.11.2014***

***VZN vyvesené na úradnej tabuli obce Zemplínsky Branč dňa: 15. 12. 2014***

***VZN nadobúda účinnosť dňa: 01.01.2015***

***Obecné zastupiteľstvo v Zemplínskom Branči na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 178/1998 Z.* z*.*  o predaji výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov )**

***v y d á v a  pre územie obce Zemplínsky Branč toto***

### **V Š E O B E C N E Z Á V Ä Z N É N A R I A D E N I E**

**3/2015**

**o predaji výrobkov a poskytovaní služieb na trhových miestach**

**na území obce Zemplínsky Branč**

Obecné zastupiteľstvo v Zemplínskom Branči v zmysle ustanovenia § 4 ods. 3 písm. i) a § 6 zákona č. 369/1990 Zb. o obecnom zriadení v znení neskorších predpisov a ustanovenia § 3 ods. 3zákona č. 178/1998 Z. z. o podmienkach predaja výrobkov a poskytovania služieb na

trhových miestach a o zmene a doplnení zákona č. 455/1991 Zb. o živnostenskom podnikaní

(živnostenský zákon) v znení neskorších predpisov, vydáva

**VŠEOBECNE ZÁVÄZNÉ NARIADENIE**

**č. 3 /2015**

**o predaji výrobkov a poskytovaní služieb na trhových miestach**

**na území obce Zemplínsky Branč**

**Čl. 1**

**Všeobecné ustanovenia**

Týmto všeobecne záväzným nariadením sa upravujú podmienky predaja výrobkov

a poskytovania služieb na trhových miestach v katastrálnom území Obce Zemplínsky Branč

a podmienky predaja počas príležitostných trhov.

**Čl. 2**

**Vymedzenie pojmov**

Pre účely tohto všeobecne záväzného nariadenia sa rozumie:

a) trhovým miestom – trhovisko, tržnica, stánok s trvalým stanovišťom, verejné priestranstvo

určené na príležitostný trh alebo ambulantný predaj

b) trhoviskom – nekryté alebo čiastočne kryté priestranstvo trvale vyhradené na sústredený

predaj výrobkov a poskytovanie služieb

c) tržnicou – kryté zariadenie trvale účelovo určené na predaj výrobkov a poskytovanie

služieb v prevádzkarniach a na prenosných predajných zariadeniach

d) príležitostným trhom – predaj výrobkov a poskytovanie služieb na priestranstve dočasne

určenom na takýto predaj, najmä jarmoky, sezónne a výročné trhy a predaj vlastných

použitých textilných, odevných, športových a iných spotrebných výrobkov v primeranom

množstve fyzickými osobami medzi sebou

e) ambulantným predajom – predaj v stánkoch s dočasným stanovišťom, predaj na

prenosných predajných zariadeniach, predaj v pojazdnej predajni a sezónny predaj na

verejnom priestranstve,

f) stánkom s trvalým stanovišťom – stánok s celoročnou prevádzkou alebo sezónnou

prevádzkou, ktorý je súčasťou trhoviska alebo verejného priestranstva prenajatý

predávajúcemu obcou alebo správcom trhoviska na časovo neobmedzené obdobie alebo

postavený predávajúcim so súhlasom obce alebo správcom trhoviska

**Čl. 3**

**Určenie trhového miesta, trhových dní a predajného a prevádzkového času**

1. Obec Zemplínsky Branč určuje nasledovné trhové miesta pre príležitostné trhy :

a) verejné priestranstvo pred Obecným úradom

b) verejné priestranstvo na okraji cestnej komunikácie na ulici Kostolnej, Hlavnej a Kvetnej

c) pri príležitosti konania spoločenských podujatí verejné priestranstvo pri kostole

d) sála kultúrneho domu

2. Obec Zemplínsky Branč určuje nasledovné trhové miesta pre ambulantný predaj :

a) verejné priestranstvo pred Obecným úradom

b) verejné priestranstvo na okraji cestnej komunikácie na ulici Kostolnej, Hlavnej a Kvetnej

c) pri príležitosti konania spoločenských podujatí verejné priestranstvo pri kostole

3. Obec Zemplínsky Branč stanovuje predajné dni a predajný a prevádzkový čas na trhových

miestach nasledovne :

- pondelok až piatok od 8.00 do 15 .00 hod.

4. V prípade výnimočnej situácie môže starosta obce obmedziť predajný a prevádzkový čas

stanovený v odseku 3 maximálne však po dobu 7 dní.

**Čl. 4**

**Druh predávaných výrobkov a poskytovaných služieb**

1. Na príležitostnom trhu a trhovisku sa môžu predávať:

a) ovocie, zelenina

b) mäso a mäsové výrobky

c) jedlá a nápoje určené na priamu konzumáciu na mieste

d) balené potravinárske a cukrárenské výrobky, oriešky, sušené ovocie

e) včelie produkty, pričom trhovník musí mať doklad veterinárnej správy

f) drobné umelecké a drobné remeselné výrobky

g) hračky

h) knihy, audio a video nosiče

i) výrobky spotrebnej elektroniky

j) domáce potreby

k) poľnohospodárske výrobky - kvety, priesady, sadenice, ozdobné kry, semená, obilie

l) športové potreby

m) textilné a odevné výrobky, obuv

n) drobný tovar

o) papierenské výrobky, domáce potreby

p) kozmetika, drogériový tovar

2. Ambulantne sa môžu predávať:

a) knihy, periodická tlač

b)včelí med, lesné plody, liečivé rastliny a produkty z nich,

c) ľudovoumelecké, umelecké, úžitkové, ozdobné predmety,

d) textilné výrobky, odevné výrobky, obuv, domáce potreby, elektrotechnické výrobky,

výrobky spotrebnej elektroniky, drobný tovar, papierenské výrobky, kozmetika, drogériový

tovar, športové potreby, hračky, galantéria, knihy a pod.

e) drobné umelecké predmety a drobné remeselné výrobky,

f) jedlá a nápoje určené na priamu konzumáciu na mieste,

g) balená zmrzlina,

h) ovocie a zelenina,

i) poľnohospodárske výrobky – kvety, priesady, sadenice, ozdobné kry, semená, obilie.

3. Na trhových miestach možno poskytovať tieto služby :

a) pohostinské a reštauračné služby, rýchle občerstvenie a stravovanie

b) brúsenie nožov, nožníc a nástrojov

c) oprava dáždnikov

d) oprava a čistenie obuvi

e) kľúčové služby

f) čistenie peria

4. V pojazdných predajniach sa môžu predávať výrobky za podmienok podľa osobitného

predpisu.

5. Povinnosťou predávajúceho je:

a) mať k dispozícii rozhodnutie na danú činnosť od príslušného Regionálneho úradu

verejného zdravotníctva,

b) mať doklad o splnení registračnej povinnosti v zmysle §6 ods. 1 zákona č. 152/1995 Z.z. o

potravinách v platnom znení,

c) mať doklad o pôvode tovaru,

d) dodržať podmienky skladovania vrátane dodržania predpísaných teplotných režimov ako aj

požiadavky na hygienu predaja,

e) zabezpečiť označenie výrobkov v štátnom jazyku podľa zákona č. 152/1995 Z.z. o

potravinách.

**Čl. 5**

**Zákaz predaja**

1. Na trhových miestach je zakázané predávať výrobky uvedené v § 6 zák. č. 178/1998 Z. z.:

a) zbrane a strelivo,

b) výbušniny a pyrotechnické výrobky,

c) tlač a iné veci, ktoré ohrozujú mravnosť,

d) tabak a tabakové výrobky,

e) lieh, destiláty a spotrebiteľsky balené alkoholické nápoje; zákaz sa nevzťahuje na predaj

liehovín a destilátov pri príležitostných trhoch,

f) jedy, omamné a psychotropné látky,

g) lieky,

h) automobily, motocykle, ich súčiastky a príslušenstvo,

i) chránené druhy živočíchov, exempláre voľne žijúcich živočíchov,

j) chránené rastliny, exempláre rastlín a invázne druhy rastlín,

k) živé zvieratá s výnimkou trhových konzumných rýb, zákaz sa nevzťahuje na propagačné

predajné podujatia a zvody zvierat organizované zväzmi a združeniami chovateľov,

l) predaj nekvalitného tovaru, pri ktorom sa nepreukáže spôsob jeho nadobudnutia alebo

pôvod.

2. Obec môže na prechodné obdobie zakázať predaj aj ďalších výrobkov a produktov, pokiaľ

je to v záujme obyvateľov obce.

**Čl. 6**

**Oprávnenie na predaj**

1. Na trhových miestach môžu na základe povolenia obce predávať :

a) fyzické osoby a právnické osoby oprávnené na podnikanie

b) fyzické osoby predávajúce rastlinné a živočíšne výrobky z vlastnej produkcie a lesné

plodiny

c) občania predávajúci použité vlastné výrobky v primeranom množstve medzi sebou ( burza)

2. Predávajúci na trhovom mieste je povinný pred každým predajom nahlásiť sa na Obecnom

úrade v Zemplínskom Branči a zaplatiť poplatok podľa cenníka Obecného úradu.

3. Predávajúci je povinný mať svoje predajné zariadenie označené menom, priezviskom

a adresou trvalého pobytu, resp. obchodným menom a adresou sídla alebo miesta

podnikania.

**Čl. 7**

**Podmienky predaja na trhových miestach**

1. Na trhových miestach je možné predávať poľnohospodárske výrobky a tovary v súlade

s platnou právnou úpravou a technickými a hygienickými normami. Výrobky a tovary

musia byť zdravotne nezávadné .

2. Predávajúci je povinný používať ciachované váhy, miery a závažia. Tovar a výrobky je

povinný predávajúci na požiadanie zabaliť tak, aby ich bolo možné prenášať.

3. Lesné plody, poľnohospodárske výrobky a ďalšie poľnohospodárske produkty musia byť

čisté, zbavené hrubých nečistôt a zvädnutých listov.

4. Poľnohospodárske výrobky a tovary musia byť viditeľne a zreteľne označené

maloobchodnými cenami, a ak je vystavený rovnaký druh tovaru vo viacerých akostných

triedach, aj akostnou triedou.

5. Predávajúci je povinný sa pri užívaní vyhradeného miesta riadiť pokynmi správcu trhového

miesta, ktorým je: Obec Zemplínsky Branč , Kostolná 42, 076 02 Zemplínsky Branč.

6. Predávajúci je povinný udržiavať vyhradené miesto v čistote a po skončení predaja ho

uviesť do pôvodného stavu. Zakazuje sa ponechať odpad na verejnom priestranstve.

7. Správca trhového miesta kontroluje u predávajúceho :

a) oprávnenie na podnikanie v danej oblasti podľa osobitných predpisov a povolenie na

predaj výrobkov a poskytovanie služieb na trhových miestach

b) doklad o nadobudnutí tovaru,

c) udržiavanie poriadku, hygieny a čistoty počas predaja výrobkov a poskytovania služieb a

po ich skončení,

d) používanie elektronickej registračnej pokladnice,

e) dodržiavanie tohto trhového poriadku,

f) primeranosť predaja vlastných použitých textilných, odevných, športových a iných

spotrebných výrobkov občanmi medzi sebou na príležitostných trhoch

g) osvedčenie o znalosti húb pri predaji húb

h) ďalšie náležitosti v zmysle ustanovení zákona č. 178/1998 Z. z.

8. Správca trhového miesta nezodpovedá za osobné veci, tovar a ostatný majetok predajcov

i ostatných účastníkov príležitostných trhov.

9. Predávajúci je povinný požiadať Obec Zemplínsky Branč o povolenie na predaj na trhových miestach a ambulantný predaj s tým, že k písomnej žiadosti pripojí fotokópiu strany

označenej ako Záznamy daňového úradu z jeho knihy elektronickej registračnej pokladne.

10. Ak predajca nepožiada písomne o vydanie povolenia, alebo nepredloží požadované

podklady, obec mu povolenie nevydá.

11. Osoba oprávnená predávať výrobky na trhovom mieste je povinná poskytnúť orgánom dozoru (poverenému zamestnancovi obce; a Slovenskej obchodnej inšpekcii a v prípade predaja potravín orgánom úradnej kontroly potravín) na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej pestovateľskej alebo chovateľskej činnosti.

12. Predávajúci potravinárskych výrobkov sú povinní zabezpečovať predaj a manipuláciu

s potravinami podľa požiadaviek vyplývajúcich najmä zo zákona č. 152/1995 Z.z. o

potravinách v znení neskorších predpisov ako aj z požiadaviek uvedených v § 12 až § 18

Výnosu Ministerstva pôdohospodárstva SR a Ministerstva zdravotníctva SR z 12. apríla

2006 č. 28167/2007-OL, ktorým sa vydáva Hlava Potravinového kódexu Slovenskej

republiky upravujúca všeobecné požiadavky na konštrukciu, usporiadanie a vybavenie

potravinárskych prevádzkarní a niektoré osobitne požiadavky na výrobu a predaj

tradičných potravín a na priame dodávanie malého množstva potravín.

**Čl. 8**

**Orgány dozoru a sankcie**

1. Dozor nad dodržiavaním tohto zákona vykonávajú orgány dozoru, ktorými sú:

a) Slovenská obchodná inšpekcia,

b) orgány úradnej kontroly potravín, ak ide o predaj potravín,

c) obce.

2. Orgán dozoru uloží pokutu do 17 000 eur fyzickej osobe – podnikateľovi alebo právnickej

osobe, ktorá

a) zriadila trhové miesto bez povolenia, alebo správcovi trhoviska za

porušenie povinností podľa § 5 ods. 1 a 3,

b) predáva výrobky a poskytuje služby na trhovom mieste bez povolenia (§ 3 ods.

3) alebo ktorá predáva na trhovom mieste výrobky, ktorých predaj je zakázaný (§

6) alebo ktoré nie sú určené obcou na predaj (§ 7 ods. 1), alebo predáva výrobky,

ktoré sa môžu predávať len v prevádzkarniach tržníc, v prevádzkarniach trhovísk, v

stánkoch s trvalým stanovišťom, na príležitostných trhoch, pred prevádzkarňou jej

prevádzkovateľom a v pojazdných predajniach, mimo takto určených miest (§ 7

ods. 2),

c) porušila zákaz ambulantného predaja pri cestách a pri diaľniciach mimo obce (§

9 ods. 2).

3. Výnos pokút uložených Slovenskou obchodnou inšpekciou a orgánmi úradnej kontroly

potravín je príjmom štátneho rozpočtu; výnos pokút uložených obcou je príjmom obce.

4. Orgán dozoru opatrením na mieste zakáže predaj výrobkov a poskytovanie služieb na

trhových miestach fyzickej osobe alebo právnickej osobe, ktorá bez povolenia zriadila

trhové miesto alebo bez povolenia predáva výrobky alebo poskytuje služby na trhovom

mieste alebo porušuje povinnosti predávajúcich na trhových miestach podľa § 11 (ďalej

len „porušiteľ“). Opatrenie oznámi orgán dozoru porušiteľovi ústne a vyhotoví o ňom

na mieste písomný záznam, ktorý sa odovzdá porušiteľovi. Ak porušiteľ s opatrením

nesúhlasí, môže proti nemu podať do troch dní odo dňa jeho oznámenia písomné

námietky. Námietky nemajú odkladný účinok. O námietkach rozhodne do piatich

pracovných dní odo dňa ich doručenia starosta, ak je orgánom dozoru obec, riaditeľ

príslušného inšpektorátu Slovenskej obchodnej inšpekcie, ak je orgánom dozoru

Slovenská obchodná inšpekcia, alebo vedúci zamestnanec príslušného orgánu úradnej

kontroly potravín, ak je orgánom dozoru orgán úradnej kontroly potravín. Rozhodnutie sa

doručí porušiteľovi a je právoplatné.“

5. Orgán dozoru zruší zákaz predaja výrobkov a poskytovania služieb na trhových miestach

uložený opatrením podľa odseku 4, ak porušiteľ odstráni zistené nedostatky.

6. Pokutu možno uložiť do jedného roka odo dňa, keď orgány dozoru zistili porušenie

povinností, najneskôr však do troch rokov odo dňa, keď k porušeniu povinností došlo.

7. Pokutu nemožno uložiť, ak bola za to isté porušenie povinností uložená pokuta podľa

osobitných predpisov.

8. Oprávnenia dozorných, inšpekčných a iných orgánov a ukladanie pokút podľa osobitných

predpisov nie sú týmto zákonom dotknuté.

9. Na konanie o uložení pokuty a na rozhodovanie o námietkach proti opatreniu sa vzťahuje

všeobecný predpis o správnom konaní.

**Čl. 9**

**Priestupky**

1. Priestupku podľa tohto zákona sa dopustí fyzická osoba, ktorá

a) zriadila trhové miesto bez povolenia (§ 3 ods. 1),

b) predáva výrobky a poskytuje služby na trhovom mieste bez povolenia (§ 3 ods. 3),

c) predáva na trhovom mieste výrobky, ktorých predaj je zakázaný (§ 6) alebo ktoré nie

sú určené obcou na predaj (§ 7 ods. 1),

d) predáva výrobky, ktoré sa môžu predávať len v prevádzkarniach tržníc, v

prevádzkarniach trhovísk, v stánkoch s trvalým stanovišťom, na príležitostných trhoch,

pred prevádzkarňou jej prevádzkovateľom a v pojazdných predajniach, mimo takto

určených miest (§ 7 ods. 2),

e) poruší zákaz ambulantného predaja pri cestách a diaľniciach mimo obce (§ 9 ods. 2).

2. Priestupky podľa odseku 1 prejednávajú orgány dozoru. Priestupky podľa odseku 1

písm. e) prejednávajú v blokovom konaní aj orgány Policajného zboru.

3. Za priestupok podľa odseku 1 sa uloží pokuta do 8 000 eur. V blokovom konaní možno

uložiť za priestupok podľa odseku 1 pokutu do 4 000 eur.

4. Výnos pokút uložených Slovenskou obchodnou inšpekciou, orgánmi úradnej kontroly

potravín a orgánmi Policajného zboru za priestupky podľa odseku 1 je príjmom štátneho

rozpočtu. Výnos pokút uložených obcou za priestupky podľa odseku 1 je príjmom

rozpočtu obce.

5. Na priestupky a konanie o nich sa vzťahuje všeobecný predpis o priestupkoch.

**Čl. 10**

**Spoločné a záverečné ustanovenia**

1. Toto všeobecne záväzné nariadenie bolo schválené na zasadnutí Obecného zastupiteľstva

v Zemplínskom Branči dňa 12. 12. 2014 uznesením č. 7.

2. Všeobecne záväzné nariadenie č. 3 /2015 nadobúda účinnosť dňom 01.01.2015

3. Zmeny a doplnky tohto všeobecne záväzného nariadenia schvaľuje Obecné zastupiteľstvo

obce Zemplínsky Branč.

V Zemplínskom Branči, dňa 25.11.2014 **Ing. Jozef Tóth**

**starosta obce**